text stringlengths 0 17.2k |
|---|
kanshi ili lyonse tukalalya nshi nga capwisha amale yonse |
oh naishiba ifyakucita nga capwa ukukula ifibuula |
nkacilongela ubwalwa |
cikesenwa kuno mitanda |
nga cakolwa cikasendama mu mutanda umo emo nkacocelete uleke cikapile mweka cikafwe |
nakaendi panuma ya nshiku shinono ifibuula no kupwa fyapwa ninshi apo umuntu alieba no mukashi ukupekanya ubwalwa |
ubwalwa bushipya fye umuntu ukubuula akapaapala ukumfwa aumfwa ni nunkwe wa bwalwa ku bukali bwa kanyang'uni |
ulucelo umuntunse alungama na kuli bamfubu abasanga ati shikulu namutasha sana pa mulimo uyu mwabomba |
e calenga umwinamwandi namupekanishisha utwakulya twakumutebeta tuleyeni bonse kumwandi muyemulye |
bamfubu mukulu bakakamuka baiposa na mu nshila bafika na pa mitanda pa muntunse |
umuntunse abuula ne nsupa iya mutima wa nsefu ateka ma mu lwalala akansapo na menshi umwine akwensapo no musa apeela bamfubu |
kuti bamfubu ukuikwensapo ne filamba fyalapona na mu menso |
kuti balenukapo fye balakunta fye umutwe abati yaba yaba ubu bwalwa ubukali ee mwandi bamayo baishiba ukusashika umusheto |
eya mwandi lelo tulekumana ne filyo |
umuntunse ati ala mukwai nifi fine umukashi wenu uyu aluma nganshi amaboko |
sonwepo no kunwa we mwine kabili batila tabulongelwa |
muka muntunse aisanwapo ilyo apwa ukunwa asosa ati |
awe ifimalwa fyakalipisha muno ifi lekeni ncitilepo abantu akalutosht basanshile ubwalwa kuti bakolwa nganshi nga babunwena mu nsala |
bamfubu abati ala mukwai bamayo mwati ifwe nga tulesheta umusheto wawame fi tufwaya na mali yene ala iyo mukwai besakamana tukalya mailo ulucelo |
umwanakashi ati endita mukwai natesha kanshi |
mu mutima ati no kuti lelo lyena ulecimona icamwene musholomwe |
pantu wiba alimwebele inkama akakile |
bamfubu mukulu bapona na pa bwalwa buiya kuti nga bafubata pembe mu cinwa no mupu uwakaba ulefumina mu myona uletandula ne cimena ca bwalwa pa nsupa |
umuntunse aleitinisha fye |
wena kuti nga aya ku kunwapo alenunshapo fye |
kuti cilya akasuba kalaya ku kuwa bamfubu mukulu babufwala nge sumbu |
kuti pa kufumina panse ku kuposa amenshi |
balepampantila fye inshila ngo mufitile |
kutala bayaitoba umutwe ku iingwe |
babwela baiteneka na filya na nyeka |
bailumba no kuilumba abati twakumana no musheto ne mwana cofwe |
umuntunse kuti abekata fye pa kuboko e pakubalanga umwinshi elyo bafumina panse |
ala nomba icishele bamfubu kunyongana fye pa mukupo mu isamba lya nsupa umuntu alafumyamo ne nsupa ya bwalwa atwala na ku ganda kumwakwe |
mwalishibana tulo twa mfumu bamfubu kuti wati nabafwa neco mwalunda no bwalwa |
iminkonono yena kuti uleyumfwila ku ishilya lya kamana |
umuntunse aisabuula ne fibula ifvauma alasakilisha na pa mwinshi aleleta ne milando alailikishako |
kuti nelyo amabula yawe shani pa mubili wa bamfubu te kwakumfwa nakalya |
umuntunse alinga fye cilya utulo twafunda kuli bamfubu abuula no mulilo ashingulusha no mutanda onse umutanda wati natititititi |
kuti bamfubu ukwisabuka ku bukali bwa mulilo bamona fye bali mu wingi |
neco bakolelwe kuti apo bapunka babwela baisawila na mu mulilo ubelele bushilya bwa mutanda ala nomba kupunda umusowa uo bashabala abapunda kale |
icishele nomba baumfwa umulilo wapita sana pa mubili e pakwisafundumana na maka yabo yonse kuti na pulata no mutanda wine wakonka nomo bele bayaushila fye ngoko |
nomba kuya fye iciyeye te kubutuka iyo kabili kuti apo balungeme fye ni apo pene |
umo balebutuka ifyo fine baibukila fye uko bawila mu mumana |
awe mwena baumfwa no butanshi bwa mulilo bwatalalako ku menshi yatalala |
ninshi inkanda naifopoka |
nomba tabafumine mu menshi umo mpaka emo bapolecla na masako e mipwile pa mubili inkanda yaba fye iyabutuluka nga filya fine imoneka na nomba |
ilyo bapolele bati no kuti nomba abantu banya tukamona uko bakalola |
kanshi cinecine abantu bacabe |
we mwana ifyo namwafwile ulya muntunse e wancita umusango uno |
apo pene e pafuma no bukali bwa mfubu ku bantu no kulalya ifyakulya mu mabala yabo pantu ilandula pa milimo ilya yabombele umuntunse |
lelo ilya fye ifyakulya mupepi no mumana taiya mu kulya ifyakulya ifyabela mu mpanga umutali pantu itiina umulilo ukuti nakabili ukayoca |
e cilya mumona nga mwasendamina mu lulamba lwa mumana namukosha no mulilo imfubu isa naifubata amenshi no kwisapaala pa mulilo |
umulilo nga washima elyo yalatamfya abantu apa e pafumine ubukali bwaiko |
e fyaba na bantu bamo kuti umunabo alebabombela bwino bena e pa kumucita ifyabipa |
pali kantunse kapela |
icalenga ukuti cimbwi abe no mwenso |
cimbwi kale nao ali ni nama nkali nga ifi fine fyaba inkalamo ne mbwili |
nao wine aleikata inama na bantu na bantu balemutiina nganshi |
nelyo akalipe filya aleikatila ne nama lelo ubupukusu bwena ni ubu bwine aba nabo na lino line |
pantu aleti nga ayikata inama talefwaya kulya ashako kuti nelyo ekwite abuya fye |
e pafuma ne shina lya buya |
namwishiba abantu batemwa sana nga basanga inama ya kutoola |
limolimo abantu balatamfya inkalamo nelyo imbwili pa nshita ine yaikata inama nelyo tailalyapo |
lelo cimbwi wena tali ifyo iyo |
nga abantu basanga naikata inama alelya teti pabe nelyo umo uwakuti afikepo nakalya fye |
nelyo babe ibumba shani teti bapalamine ukufika apekatile cimbwi inama |
kuti nga batwala amasange ninshi basano baleikatwa pantu alikwatishe amaka no bukali |
ameno yakwe kuti nga akokota pe fupa ilya muntu kuti wati ni soo aputula |
bushiku bumo cimbwi alikete impelembe isonkoli lya namo na masengo yauma na pa musana |
awe alanoona na meno ati mwandi nalaipakisha |
pa kwikata ilya nama abantu ba mu mushi uwapalemeko baliumfwile icikolomo ca nama no mugonto wakwa cimbwi |
baishiba no kwishiba ukuti ni mfumu ya bene yaikata te kwakwesha kupalama |
awe bonse takwaimine nelyo umo |
abantu pa kumona ifi awe cabashikita sana |
basuka basoshanya abati mwe baume mwe bushe kuti twacita shani kuli ii nama yakalipa ifi kabili na maka yalikwatisha ukucila ne nkalamo |
kuti twacita shani pa kuipaya |
umulumendo umo ati mukwai ala ine nalimona pa mwimba apo ingila kabili na muntu ipita mwaba fye nge ashila mwabuta na tutu |
umukalamba umbi ati ah kanshi bane no kwanguka cayanguka apo baishiba apo ingila |
ifwe natukayeteya ikunku ku mulu wa muti tukakwikemo na mafumo |
nga caisapita mu isamba kwena cikesalaswa epo tukacipaile |
bonse basuminishanya ulucelo baima bayatema ne cimuti icikalamba ica lupanda baciteya na mu mulamba ume calepita |
leio tababikilemo ifumo bonse balikene ukuti bapele ifumo pantu ifyela fyaliafishe pa nshita ilya |
baletentonkanya uketi icimbwi calikwatisha amaka kuti casenda ifumo ici e calengele ukuti bateye fye icimulando icikalamba cekaceka |
cimbwi kulya aileikatila impelembe tafumineko bwangu aikeieko inshiku shitatu ubwa shine no kupwa yapwa |
aima ukubwelelamo ku mwimba kumwakwe ninshi naikuta nganshi ifumo lili nga kapoli |
kuti cilya alebwela aumfwa fye icimuti pa mukoshi na mfya |
awe atotobela fye palya pene ne cakucita cabula |
kuti aitumbanya nganshi ukuti ailulule awe cakaana camucila amaka |
neco aikutishe nomba alala fye umulambalamba |
abantu ku mushi abati natuyelengula ulufimbo twateya cimbwi |
kuti cilya balapalama baeba umo ukunina ku muti pakuti alengule |
kuti ati atile amona fye nalala ulufimbo nalumutininkisha na pa mukoshi |
alashinisha ababiye ati nacimwikata |
nomba uwakuyafikapo abula bonse batiina umwense wabekata |
nomba uwalipo umukalamba umo gsosa ati kwena ilya nama ikali tatwishibe nefyo ifwantilwe |
e calenga pa kuipaya natucenjele tubale tukoshe umulilo emo tufumbike amafumo yesu nga yapya yakashike tuleilasa lyena ilefwa bwangu |
awe bonse basumina bacita ne cininkwa ca mulilo |
cilya amafumo yapya yakashika na cee bayepwila fye ca mumo batendeka no tubilo ukuya ku kulasa cimbwi |
uwantanshi apoose fumo amulasa fye pa matako no wa cibili nao apoosa amulashila pesamba lya palya palashile umubiye |
cimbwi aumfwa ifilaso fyakalipisha neco fyali no mulilo afundumana fye umuku umo ne kunku lyawila na filya |
Subsets and Splits
No community queries yet
The top public SQL queries from the community will appear here once available.